17/11/2017 | Administración LocalMunicipal
Arteixo
Secretaría Xeral
Anuncio de convocatoria do 13º Concurso de Escaparates do Nadal 2017

ANUNCIO DE CONVOCATORIA DO 13.º CONCURSO DE ESCAPARATES DE NADAL 2017 O Concello de Arteixo anuncia a convocatoria do 13.º CONCURSO DE ESCAPARATES DO NADAL EN ARTEIXO 2017, de conformidade ás bases aprobadas pola Xunta de Goberno Local, en sesión ordinaria de oito de novembro de dous mil dezasete, e que se publican a continuación e que permanecerán expostas ao público durante o prazo de presentación de solicitudes: BASES 1. O Concello de Arteixo, a través súa Concellaría de Promoción e Desenvolvemento convoca o “13.º Concurso de Escaparates do Nadal 2017”. 2. Poderán participar neste concurso todos os comercios, servizos e hostalería que desenvolvan a súa actividade no termo municipal de Arteixo, sempre que cumpran todos os requisitos para o exercicio da actividade e teñan escaparate decorado con motivos do nadal como mínimo durante un período comprendido entre o 9 de decembro de 2017 e o 5 de xaneiro de 2018.3. Para inscribirse no concurso, deberán entregar no Rexistro do Concello de Arteixo unha solicitude de inscrición, segundo o modelo creado a tal efecto e que se transcribe a continuación destas bases. Igualmente tamén poderán presentarse por correo electrónico á dirección emprego@arteixo. org.4. O prazo de inscricións comezará ás 9:00 horas do día 27/11/2017 e rematará as 14:00 do día 07/12/2017.5. As decoracións dos establecementos serán examinadas polo xurado o día 12/12/2017 e sucesivos se fora necesario, entre as 18:00 e as 21:00 horas.6. O xurado estará composto por: – Dous representantes do mundo comercial e artístico especializado/a en técnicas de escaparatismo e merchandising. – Técnico/a do Departamento de Promoción e Desenvolvemento do Concello de Arteixo ou, no seu defecto, a persoa na que delegue, que actuará como secretaria do xurado.7. Establécense catro categorías de premios dotados coas seguintes contías: – Primeiro premio: 900 € (novecentos €) – Segundo premio: 600 € (seiscentos €) – Terceiro premio: 300 € (trescentos €). – Accésit a orixinalidade: 300 € (trescentos €). Os ditos premios estarán suxeitos ás retencións que se determine pola lexislación tributaria vixente e faranse efectivos mediante transferencia bancaria aos premiados. Con carácter previo ao outorgamento dos premios, comprobarase que os premiados propostos polo xurado están ao corrente das súas obrigas tributarias municipais, estatais e coa seguridade social e non son debedores á facenda municipal polo reintegro de subvencións. Non poderán obter a condición de premiados as persoas ou entidades nas que concorran as circunstancias que permitan cualificalos como beneficiarios segundo o disposto no artigo 13 da Lei 38/2003 xeral de subvencións, no artigo 10 da Lei 9/2007 de subvencións de Galicia e demáis normativa aplicable.8. O xurado resérvase o dereito a declarar os premios desertos, se o estimase oportuno.9. A adxudicación dos premios farase en función do puntos outorgables para os seguintes criterios: – A imaxe comercial e presentación do produto: ata 4 puntos. – A creatividade da decoración: ata 4 puntos. – A iluminación do establecemento: ata 4 puntos. – A composición e adecuada distribución espacial: ata 4 puntos. A excepción do premio “Accésit a orixinalidade” onde só se terá en conta este criterio.10. O resultado do Concurso, quedará reflectido na acta correspondente, darase a coñecer o día 15/12/2017.11. O feito de participar neste concurso presupón a aceptación de estas bases. **De seguido transcríbese o modelo de solicitude de inscrición, ó que facía referencia o punto 3 das bases: SOLICITUDE DE INSCRICIÓN NO 13.º CONCURSO DE ESCAPARATES DE NADAL 2017 DATOS DA EMPRESA: Razón social: CIF/NIF: Nome comercial: Actividade: Enderezo: Email: Teléfono: Fax: SÓ EN CASO DE PERSOAS XURÍDICAS Nome e apelidos: DNI/NIE: En calidade de: Declaro que os datos anteriores son certos e que coñezo e acepto as bases do concurso. Data. Sinatura do titular ou representante legal Sr. alcalde-presidente do Concello de Arteixo (A Coruña) En virtude do artigo 5 da Lei Orgánica 15/1999, do 13 de decembro, de protección de datos de carácter persoal que voluntariamente faciliten os concursantes serán utilizados exclusivamente para este fin. Os datos non serán incorporados a ningún ficheiro automatizado. O interesado poderá exercer os dereitos de acceso, rectificación, cancelación e oposición dirixíndose ao Concello de Arteixo, Praza Alcalde Ramón do Pico 1, Arteixo. Arteixo, a 13 de novembro de 2017. O ALCALDE Por delegación, Decreto n.º 1336/2015 Asdo.: Patricia Amado Varela Concelleira de Promoción e Desenvolvemento